FI Euroopan unionin virallinen lehti L 303/40

KOMISSION TÄYTÄNTÖÖNPANOPÄÄTÖS,

annettu 12 päivänä marraskuuta 2013,

unionin taloudellisesta tuesta zoonoosien aiheuttajien mikrobilääkeresistenssin seurantaa koskevalle koordinoidulle valvontasuunnitelmalle vuodeksi 2014

(tiedoksiannettu numerolla C(2013) 7289)

(2013/653/EU)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon rehu- ja elintarvikelainsäädännön sekä eläinten terveyttä ja hyvinvointia koskevien sääntöjen mukaisuuden varmistamiseksi suoritetusta virallisesta valvonnasta 29 päivänä huhtikuuta 2004 annetun Euroopan parlamentin ja neuvoston asetuksen (EY) N:o 882/2004 (1) ja erityisesti sen 66 artiklan,

ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25 päivänä lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (2) (varainhoitoasetus) ja erityisesti sen 84 artiklan 2 kohdan,

sekä katsoo seuraavaa:

(1) Asetuksessa (EY) N:o 882/2004 säädetään muun muassa menettelyistä, joita käytetään myönnettäessä unionin taloudellista tukea sellaisten toimenpiteiden toteuttamiselle, jotka ovat tarpeen asetuksen (EY) N:o 882/2004 soveltamisen varmistamiseksi.

(2) Euroopan parlamentin ja neuvoston direktiivin 2003/99/EY (3) mukaan jäsenvaltioiden on huolehdittava, että seurannalla saadaan vertailukelpoiset tiedot zoonoosien aiheuttajien ja muiden sellaisten aiheuttajien mikrobilääkeresistenssin esiintymisestä, jotka voivat olla vaaraksi kansanterveydelle.

(3) Kyseisen direktiivin 7 artiklan 3 kohdassa säädetään, että komissio vahvistaa mikrobilääkeresistenssin seurannan täytäntöönpanoa koskevat yksityiskohtaiset säännöt.

(4) Useissa Euroopan elintarviketurvallisuusviranomaisen julkaisemissa tieteellisissä lausunnoissa sekä Maailman terveysjärjestön (WHO), YK:n elintarvike- ja maatalousjärjestön (FAO) ja Maailman eläintautijärjestön (OIE) julkaisemissa raporteissa kehotetaan eläimissä ja elintarvikkeissa esiintyvien zoonooseja aiheuttavien bakteerien ja kommensaalibakteerien mikrobilääkeresistenssin yhdenmukaistettuun seurantaan. Tämän vuoksi komissio vahvisti yksityiskohtaiset säännöt jäsenvaltioiden suorittamaa mikrobilääkeresistenssin esiintymistä koskevaa yhdenmukaistettua seurantaa ja raportointia varten komission täytäntöönpanopäätöksessä 2013/652/EU (4) direktiivin 2003/99/EY 7 artiklan 3 kohdan mukaisesti.

(5) Yhdenmukaistettu seuranta on suoritettava asetuksen (EY) N:o 882/2004 3 artiklan mukaisesti siten, että varmistetaan, että virallisia valvontatoimia toteutetaan säännöllisesti, riskien mukaan ja sopivin väliajoin kyseisen asetuksen tavoitteiden saavuttamiseksi ottaen huomioon tunnistetut riskit, jotka liittyvät eläimiin, rehuihin tai elintarvikkeisiin, rehu- tai elintarvikeyrityksiin, rehujen tai elintarvikkeiden käyttöön, rehujen tai elintarvikkeiden turvallisuuteen taikka eläinten terveyteen tai hyvinvointiin mahdollisesti vaikuttaviin prosesseihin, materiaaleihin, aineisiin, toimiin tai toimintaan.

(6) Seurannan saumattoman ja ripeän soveltamisen helpottamiseksi unionin olisi myönnettävä asetuksen (EY) N:o 882/2004 66 artiklan 1 kohdan c alakohdan mukaisesti taloudellista tukea jäsenvaltioille, jotka toteuttavat tämän seurannan kaikkein asianmukaisimmalla tasolla.

(7) Varainhoitoasetuksen 84 artiklassa ja komission delegoidun asetuksen (EU) N:o 1268/2012 (5) 94 artiklassa säädetään, että ennen kuin unionin talousarviosta sitoudutaan menoihin, on tehtävä rahoituspäätös, jossa määritetään rahoitettavia menoja aiheuttavan toiminnan keskeiset osat ja jonka tekee toimielin tai sen valtuuttamat viranomaiset.

(8) Toimenpiteet, joille voidaan myöntää unionin taloudellista tukea, määritellään tässä täytäntöönpanopäätöksessä.

(9) Unionin taloudellinen tuki olisi myönnettävä sillä ehdolla, että testit ja analyysit on suoritettu tämän täytäntöönpanopäätöksen ja täytäntöönpanopäätöksen 2013/652/EU mukaisesti ja että toimivaltaiset viranomaiset toimittavat kaikki tarvittavat tiedot tässä täytäntöönpanopäätöksessä säädetyissä määräajoissa.

(10) Hallinnollisen tehokkuuden varmistamiseksi olisi kaikki unionin taloudellista tukea varten esitettävät menot ilmoitettava euromääräisinä, ja muuna valuuttana kuin euroina ilmaistujen menojen muuntokurssi olisi vahvistettava,

ON HYVÄKSYNYT TÄMÄN PÄÄTÖKSEN:

1 artikla

Kohde

Unioni antaa taloudellista tukea kustannuksiin, joita jäsenvaltioille aiheutuu täytäntöönpanopäätöksen 2013/652/EU mukaisen mikrobilääkeresistenssiä koskevan yhdenmukaistetun seurannan soveltamisesta 1 päivän tammikuuta 2014 ja 31 päivän joulukuuta 2014 välisenä aikana kerättyjen siipikarjan näytteiden osalta, yhteensä enintään 1 407 585 euroa, joka on määrä rahoittaa budjettikohdasta 17 04 07 01.

2 artikla

Tukikelpoiset kustannukset

Unionin taloudellinen tuki

a) on 50 prosenttia kustannuksista, jotka ovat aiheutuneet kullekin jäsenvaltiolle täytäntöönpanopäätöksen 2013/652/EU 1 artiklassa tarkoitetun ja toimivaltaisen viranomaisen suorittaman seurannan toteuttamisesta;

b) on enintään: i) 8 euroa henkilöstökustannusten osalta umpisuolinäytteen ottoa kohti; ii) 11 euroa E. coli -bakteerin eristämisen ja tunnistamisen osalta; iii) 21,5 euroa kampylobakteerin eristämisen ja tunnistamisen osalta; iv) 15 euroa kunkin Salmonella- tai E. coli -isolaatin mikrobilääkeherkkyyden testauksen (AST-testi) osalta; v) 15 euroa kunkin kampylobakteeri-isolaatin mikrobilääkeherkkyyden testauksen osalta; vi) 17,5 euroa Salmonella- tai E. coli -isolaattien, jotka osoittautuvat resistenteiksi kolmannen sukupolven kefalosporiineille ja meropeneemeille, luonnehdinnan ja luokittelun osalta; vii) 22 euroa Salmonellan serotyypin määrityksen osalta; viii) liitteessä I ilmoitettujen enimmäismäärien mukainen.

c) ainoastaan liitteessä II ilmoitetut kustannukset ovat tukikelpoisia.

3 artikla

Tukikelpoisuussäännöt

1. Unionin taloudellinen tuki on mahdollista seuraavin edellytyksin:

a) jäsenvaltiot ovat viimeistään 31 päivänä toukokuuta 2015 toimittaneet Euroopan elintarviketurvallisuusviranomaiselle, jonka Euroopan komissio on valtuuttanut tähän tehtävään, teknisen raportin, joka kattaa vähintään täytäntöönpanoasetuksen 2013/652/EU liitteessä olevassa B osassa pyydetyt tiedot;

b) jäsenvaltiot ovat viimeistään 31 päivänä toukokuuta 2015 toimittaneet komissiolle sähköisesti rahoituskertomuksen tämän päätöksen liitteessä III esitetyssä muodossa. Tukikelpoisuus edellyttää, että aiheutuneet menot on maksettu ennen hakemuksen esittämistä. Tositteet, joilla todennetaan kaikki rahoituskertomuksessa tarkoitetut kustannukset, toimitetaan komissiolle ainoastaan pyynnöstä.

2. Komissio voi vähentää 1 artiklassa tarkoitetun taloudellisen tuen määrää, jos tämän artiklan 1 kohdassa tarkoitetut edellytykset eivät täyty, ottaen huomioon edellytysten noudattamatta jättämisen luonteen ja vakavuuden sekä unionille mahdollisesti aiheutuneen taloudellisen tappion.

4 artikla

Menojen muuntokurssi

Hallinnollisen tehokkuuden varmistamiseksi olisi kaikki unionin taloudellista tukea varten esitettävät menot ilmoitettava euromääräisinä. Jos jäsenvaltion menot on ilmaistu muussa valuutassa kuin euroina, kyseisen jäsenvaltion on muunnettava ne euroiksi käyttämällä viimeisintä vaihtokurssia, jonka Euroopan keskuspankki on vahvistanut ennen sen kuukauden ensimmäistä päivää, jona kyseinen jäsenvaltio tekee hakemuksen.

5 artikla

Tämä päätös on asetuksen (EU, Euratom) N:o 966/2012 84 artiklassa tarkoitettu rahoituspäätös.

6 artikla

Tämä päätös on osoitettu kaikille jäsenvaltioille.

Tehty Brysselissä 12 päivänä marraskuuta 2013. Komission puolesta Tonio BORG Komission jäsen

(1) EUVL L 165, 30.4.2004, s. 1.

(2) EUVL L 298, 26.10.2012, s. 1.

(3) Euroopan parlamentin ja neuvoston direktiivi 2003/99/EY, annettu 17 päivänä marraskuuta 2003, tiettyjen zoonoosien ja niiden aiheuttajien seurannasta (EUVL L 325, 12.12.2003, s. 31).

(4) Komission täytäntöönpanopäätös 2013/652/EU, annettu 12 päivänä marraskuuta 2013, zoonoottisten ja indikaattoribakteerien mikrobilääkeresistenssin seurannasta ja raportoinnista (Katso tämän virallisen lehden sivu 26)

(5) Komission delegoitu asetus (EU) N:o 1268/2012, annettu 29 päivänä lokakuuta 2012, unionin yleiseen talousarvioon sovellettavista varainhoitosäännöistä annetun Euroopan parlamentin ja neuvoston asetuksen (EU, Euratom) N:o 966/2012 soveltamissäännöistä (EUVL L 362, 31.12.2012, s. 1).

LIITE I Taulukko 1 Jäsenvaltio Lukumäärä Umpisuolinäytteet Eristäminen/Tunnistaminen ja AST-testi AST-testi Salmonella Serotyypin määritys Salmonella Resistenttien isolaattien luonnehdinta ja luokittelu Kampylobakteeri E. coli BE 850 170 170 550 550 150 BG 425 85 85 200 200 50 CZ 850 170 170 550 550 150 DK 850 170 170 250 250 100 DE 1 700 340 340 700 700 200 EE 425 85 85 100 100 50 IE 850 170 170 300 300 100 EL 850 170 170 450 450 100 ES 1 700 340 340 1 000 1 000 250 FR 1 700 340 340 800 800 250 HR 425 85 85 250 250 100 IT 1 700 340 340 800 800 250 CY 425 85 85 200 200 100 LV 425 85 85 100 100 50 LT 425 85 85 200 200 50 LU 425 85 85 100 100 50 HU 1 700 340 340 900 900 250 MT 425 85 85 100 100 50 NL 850 170 170 450 450 150 AT 1 700 340 340 550 550 200 PL 1 700 340 340 800 800 250 PT 1 700 340 340 500 500 200 RO 850 170 170 600 600 150 SI 425 85 85 200 200 50 SK 425 85 85 100 100 50 FI 850 170 170 50 50 50 SE 850 170 170 50 50 50 UK 1 700 340 340 800 800 250 Yhteensä 27 200 5 440 5 440 11 650 11 650 3 700

Taulukko 2 Jäsenvaltio Enimmäiskorvaus (euroa) Umpisuolinäytteiden ottaminen E. coli -bakteerin eristäminen ja tunnistaminen Kampylobakteerin eristäminen ja tunnistaminen Salmonella Serotyypin määritys AST-testi Resistenttien isolaattien luonnehdinta ja luokittelu Yhteensä Yleiskustannukset (7 %) mukaan luettuina Salmonella + E. coli Kampylobakteeri BE 6 800 2 200 14 800 14 700 10 800 2 600 2 700 54 600 58 422 BG 500 2 200 8 600 5 700 4 000 1 300 900 23 200 24 824 CZ 1 600 1 300 9 100 7 200 8 800 1 200 1 900 31 100 33 277 DK 6 800 2 200 18 300 9 300 6 300 2 600 1 800 47 300 50 611 DE 13 600 4 400 36 600 22 900 14 100 4 400 3 500 99 500 106 465 EE 400 1 000 3 300 4 100 2 200 1 100 200 12 300 13 161 IE 5 900 1 200 11 400 8 700 5 000 1 400 1 200 34 800 37 236 EL 2 000 2 200 14 900 7 700 8 500 2 600 1 300 39 200 41 944 ES 5 200 1 800 14 600 29 500 20 100 5 100 4 400 80 700 86 349 FR 13 600 4 400 36 600 25 100 17 100 4 100 4 400 105 300 112 671 HR 2 000 2 200 500 6 500 5 100 1 300 1 200 18 800 20 116 IT 13 600 4 400 25 000 16 500 12 200 3 700 2 700 78 100 83 567 CY 1 400 2 200 9 200 6 300 3 800 1 000 1 300 25 200 26 964 LV 700 900 3 400 3 900 1 600 800 500 11 800 12 626 LT 400 2 000 4 900 2 900 3 200 600 600 14 600 15 622 LU 3 400 2 200 9 200 4 100 2 800 1 300 900 23 900 25 573 HU 3 600 2 500 29 600 25 000 13 100 4 000 2 900 80 700 86 349 MT 1 300 500 5 500 3 500 2 000 700 900 14 400 15 408 NL 6 800 1 300 12 500 7 100 7 900 2 600 2 700 40 900 43 763 AT 13 600 4 400 36 600 17 000 13 400 5 100 3 500 93 600 100 152 PL 6 200 2 200 17 800 17 700 7 700 3 600 1 900 57 100 61 097 PT 4 400 3 900 36 600 18 500 5 600 2 100 1 700 72 800 77 896 RO 6 800 1 500 9 000 17 000 11 600 2 600 2 700 51 200 54 784 SI 3 400 1 900 9 200 5 200 2 700 1 300 900 24 600 26 322 SK 1 600 2 000 9 200 3 300 2 800 1 300 900 21 100 22 577 FI 6 800 1 900 8 300 0 3 300 2 300 900 23 500 25 145 SE 6 800 1 300 10 700 4 900 3 000 2 400 600 29 700 31 779 UK 13 600 3 600 36 600 25 100 17 100 5 100 4 400 105 500 112 885 Yhteensä 152 800 63 800 442 000 319 400 215 800 68 200 53 500 1 315 500 1 407 585

LIITE II TUKIKELPOISUUSSÄÄNNÖT 1. Laboratoriokustannukset — Henkilöstökustannuksia ovat ainoastaan täytäntöönpanopäätöksen 2013/652/EU täytäntöönpanosta tosiasiallisesti aiheutuneet kohdennettavat työvoimakustannukset (palkat, sosiaaliturvamaksut ja eläkemaksut). Tätä tarkoitusta varten työajasta on pidettävä kirjaa. — Tarvikkeet korvataan tosiasiallisten kustannusten perusteella, joita jäsenvaltioille aiheutuu toimivaltaisen viranomaisen nimeämässä laboratoriossa tehdyistä testeistä. — Testausvälineet, reagenssit ja muut tarvikkeet korvataan vain, jos niitä on käytetty erityisesti seuraavien testien tekemiseen: i) E. coli -bakteerin eristäminen ja tunnistaminen; ii) kampylobakteerin eristäminen ja tunnistaminen; iii) Salmonella- ja E. coli -isolaattien AST-testi; iv) kampylobakteeri-isolaattien AST-testi; v) Salmonella- ja E. coli -isolaattien, jotka osoittautuvat resistenteiksi kolmannen sukupolven kefalosporiineille ja meropeneemeille, luonnehdinta ja luokittelu; vi) Salmonellan serotyypin määritys. 2. Näytteenottokustannukset Näytteenottokustannukset on rajoitettava henkilöstökustannuksiin, jotka liittyvät teurastamossa tehdystä työstä aiheutuneisiin todellisiin kohdennettaviin työvoimakustannuksiin (palkat, sosiaaliturvamaksut ja eläkekustannukset), jotka ovat kertyneet täytäntöönpanopäätöksen 2013/652/EU täytäntöönpanosta. Tätä tarkoitusta varten työajasta on pidettävä kirjaa. 3. Yleiskustannukset On mahdollista hakea kiinteämääräistä taloudellista tukea, joka on seitsemän prosenttia kaikista välittömistä tukikelpoisista kustannuksista. 4. Kustannukset, jotka jäsenvaltiot esittävät unionin taloudellisen tuen myöntämistä varten, on ilmaistava euroina, eikä niihin saa sisältyä arvonlisäveroa eikä muita veroja.